**REGLAMENT CAMINADA NIT DE LLUNA PLENA 2024**

1. La Societat Atlètica Corbera organitza el 22 de juny de 2024 la Caminada Nit de la Lluna Plena, una prova popular, amb sortida a les 21 hores a la Plaça dels Països Catalans (davant del Poliesportiu) per caminar al voltant de 10 Km. És un recorregut circular en bones condicions i senyalitzat.
2. La participació a la prova és voluntària, i sota la responsabilitat i propi risc de les persones participants. Aquests assumeixen que es troben en condicions físiques i mèdiques suficients per afrontar-la. És obligatori haver-se inscrit per realitzar-la.
3. La major part de la prova transcorre a la muntanya, per tant, cal extremar la precaució per evitar caigudes. Porteu calçat adequat per fer senderisme. Recomanat portar bastó.
4. Les persones participants menors d’edat han d’anar acompanyades per una persona adulta que se’n responsabilitzi.
5. Els drets d’inscripció inclouen avituallaments en el recorregut, entrepà i una beguda pel sopar, record de la caminada i una assegurança d’accidents vàlida exclusivament per aquesta activitat.
6. Les persones participants han de ser respectuoses i cíviques amb el medi ambient. Recolliu i emporteu-vos les deixalles i respecteu l’entorn per on passeu. A tots els avituallaments hi haurà lloc per dipositar-hi deixalles.
7. Es demana que els participants vagin sense animals de companyia. En tot cas l’organització no se’n fa responsable. És responsabilitat dels propietaris que l’animal vagi lligat i en el cas de rassa potencialment perillosa, amb morrió.
8. Incidències durant la prova:

- Si patiu un accident o trobeu alguna persona participant accidentada notifiqueu-ho al control més proper o truqueu al telèfon d’emergència de la prova que es facilitarà amb el dorsal. Cas que es produeixi un accident cal que en quedi constància durant la prova fent servir els documents que estaran al servei d’ambulància.

- L’organització no es responsabilitza de les persones participants que segueixin la ruta per voluntat pròpia sense haver formalitzat la inscripció ni, per tant, la corresponent assegurança d’accidents que cobreix aquesta inscripció.

- En cas de mal temps o causes majors, l’organització decidirà moments abans de l’hora de la sortida si suspèn la prova. En cas de suspensió no es retornaran els diners de la inscripció. No obstant, es podrà lliurar l’entrepà i l’obsequi a totes les persones participants inscrites a la sortida o bé s’informarà quan i on es podrà passar a recollir l’obsequi.

1. Protecció de dades personals:

Amb el pagament de la inscripció el participant accepta complir amb el reglament i dona el consentiment al tractament d’aquestes dades exclusivament per a les finalitats exposades i la cessió dels drets d’imatge com a participant a l’activitat Caminada de la Lluna Plena 2024. Les dades de les inscripcions no passaran a formar part de cap arxiu i seran eliminades una vegada finalitzada l’activitat.

Amb el pagament de la inscripció la persona dona el consentiment a la cessió dels drets d’imatge com a participant a l’activitat per poder publicar fotografies.

1. L’organització es reserva el dret de resoldre qualsevol incident que es produeixi durant el transcurs de la prova i qualsevol cas no previst en aquest reglament. La inscripció a la caminada implica l’acceptació total d’aquest reglament.